stanford-oval/wikipedia huggingface dataset:
Kirkkojuopa

Kirkkojuopaa Ulvilan kirkon luona. Saarenluoto oikealla.
Kirkkojuopa on Kokemäenjoen vanha suuhaara Ulvilassa. Sen ja Kokemäenjoen pääuoman väliin jää Saarenluoto, jolla sijaitsee Ulvilan Saaren kartano. Vastapäätä Saaren kartanoa Kirkkojuovan itärannalla sijaitsee Ulvilan kirkko. Kirkkojuovan ylittävät Ulvilan kirkolta Saarenluotoon Saaren kartanon ja Ulvilan kirkon luota johtava yksityistie Saarentie sekä Saarenluodon pohjoisosan halki kulkeva valtatie 11.
Monty Norman

| Monty Norman> Henkilötiedot |
| --- | --- |
Syntynyt: 4. huhtikuuta 1928 East End, Lontoo, Englanti, Yhdistynyt kuningaskunta
Kuollut: 11. heinäkuuta 2022 (94 vuotta)
Muusikko
Merkittävät teokset:  Salainen agentti 007 ja tohtori No
Soittimet:  keyboard ja kitara 
  [ Muokkaa Wikidatassa ] [ ohje ]  
Monty Norman (4. huhtikuuta 1928 East End, Lontoo, Englanti, Yhdistynyt kuningaskunta – 11. heinäkuuta 2022) oli brittiläinen säveltäjä, joka tuli tunnetuksi ensi kertaa vuonna 1962 julkaistusta ”James Bond Theme” -kappaleesta. Hän syntyi juutalaisille vanhemmille Lontoon East Endissä.
Normanin ura alkoi laulajan tehtävissä eri big bandeissa. Hän siirtyi vähitellen säveltämiseen ja työsti elokuvamusiikin lisäksi musikaaleja ja yksittäisiä lauluja eri esiintyjille.
Royal Air Forcessa palvellut Norman oli kahdesti ehdolla Tony-palkinnon ja kerran Golden Globen saajaksi.
Aiheesta muualla

Monty Norman Internet Movie Databasessa. (englanniksi)
Monty Norman Elonetissä.
Kirkkojärvi (Espoo)

| Kirkkojärvi |
| --- | --- |
 Näkymä kuivatetulle Kirkkojärvelle Turunväylän pohjoispuolella Kasavuoren suunnalta
Valtiot:   Suomi
Paikkakunta:  Espoo
Koordinaatit:  60°12′48″N, 24°40′30″E
Mittaustietoja
 fiKirkkojärvi 
Kirkkojärvi on kuivatettu järvi Espoossa, Espoon keskuksen ja Kauniaisten Kasavuoren välissä Turunväylän vaiheilla.
Kirkkojärvi kuivatettiin silloista Tarvontietä rakennettaessa 1950-luvulla, mutta siitä tulee edelleen järven kaltainen vesiallas kevättulvien aikaan.
Espoonjoki saa alkunsa Kirkkojärvestä, jossa yhtyvät Pitkäjärvestä alkava Glimsinjoki ja Bodominjärvestä alkava Glomsinjoki.
Entisen Kirkkojärven alueelle Turunväylän eteläpuolelle on rakennettu Kirkkojärven kaupunginosa, joka kuuluu Espoon keskukseen, ja Turunväylän pohjoispuoli on soista pensaikkoa. Suoperäisen maa-alueen pohjoispuolella kulkee kävelytie Ikean läheltä, ja Turunväylän alitettuaan se yhtyy Kirkkojärven ja Tuomarilan Kulovalkean kaupunginosien katuverkkoon.
Valtatie 1 Kirkkojärven kohdalla 15.10.2017, jolloin tien parannustöiden aikana vesi oli noussut tielle, ja käytössä oli vain yksi kaista suuntaansa.
Valtatie 1 on Kirkkojärven kohdalla rakentamisen jälkeen painunut 1–2 metriä pehmeän savisen maaperän vuoksi, koska tietä ei aikanaan paalutettu. Vesi on noussut tielle vuosina 2011 ja 2017. Vuoden 2011 tulvimisen jälkeen tietä päätettiin nostaa ja painumisen estämiseksi tehdä betonipaalutus. Työ oli meneillään, kun lokakuussa 2017 vesi nousi tielle niin paljon, että toinen kaista kumpaankin suuntaan jouduttiin sulkemaan, ja liikenne puuroutui jatkuvasti. Veden nousua tielle estettiin hiekkasäkkivallein.
Järven palautusta tekojärveksi on esitetty.
Kauppakirja

Kauppakirja on kaupan todisteeksi laadittava asiakirja, jonka molemmat kaupan osapuolet eli myyjä ja ostaja allekirjoittavat. Se sisältää tiedot kaupan kohteesta, hinnasta ja sovituista ehdoista. Suomessa kiinteistön kaupasta on laadittava kauppakirja, mutta irtaimen kaupassa se on pakollinen vain tietyissä tapauksissa.
Suomessa kiinteistön kaupan kauppakirjalta vaadittavat muotoon liittyvät vähimmäisedellytykset tutkii ja hyväksyy kaupanvahvistaja. Hänen tehtäviinsä ei kuulu kauppakirjan laatiminen, vaan kiinteistön kaupan laillisuuden tutkiminen ja kauppakirjan allekirjoittajien henkilöllisyyden toteaminen sekä allekirjoittajan valtuutuksen olemassaolo, jos kaupan osapuolta edustaa valtuutettu henkilö. Kaupanvahvistaja on todistamisviranomainen, joka toteaa onko hänellä alueellinen toimivalta todistaa kauppakirja ja sen allekirjoitukset oikeiksi. Kiinteistön kaupan kauppakirjan allekirjoittajien on oltava samanaikaisesti kaupanvahvistajan ja tilaisuuteen kutsutun todistajan luona, kun allekirjoitukset tehdään tai henkilöt myöntävät ne omikseen. Tarkemmat määräykset kaupanvahvistajista sisältyvät lakiin kaupanvahvistajista (573/2009).
Suomen maakaaren (540/1995) mukaan kiinteistön kauppakirjaan on merkittävä luovutustarkoitus, luovutettava kiinteistö, myyjä ja ostaja sekä kauppahinta ja muu vastike.
Michael Hogan

Michael Hogan vuonna 2009.
Michael Hogan (s. Kirkland Lake, Ontario, Kanada) on irlantilaista syntyperää oleva kanadalainen näyttelijä.
Hogan on tehnyt mm. eversti Saul Tigh'n roolin scifi-televisiosarjassa Taisteluplaneetta Galactica.
Hän on naimisissa näyttelijä Susan Hoganin kanssa. Heillä on kolme lasta: näyttelijä Jennie Rebecca Hogan, näyttelijä Gabriel Hogan ja Charlie Hogan. Michael ja Susan Hogan ovat näytelleet yhdessä (avioparin roolissa) televisiosarjassa  L-koodi.
Valikoitu filmografia

| Vuosi | Nimi |
| --- | --- |
1978: High-Ballin
1983: Vanderberg (tv-sarja)
1985: The Peanut Butter Solution (kanadalainen lastenelokuva)
1986: Lost!
1991: Diplomatic Immunity
1991: Solitaire
1997: Millennium (tv-sarja, 1 jakso)
1998–1999: Cold Squad (kanadalainen poliisisarja, 15 jaksoa)
2002: Andromeda (tv-sarja, 1 jakso)
2004–2006: L-koodi (tv-sarja, 4 jaksoa)
2003: Taisteluplaneetta Galactica minisarja
2003: Betrayed
2004–2009: Taisteluplaneetta Galactica (tv-sarja)
2005: A Simple Curve (tv-elokuva)
2010: Hunt to Kill
2011: Red Riding Hood – Punahilkka
Aiheesta muualla

Michael Hogan Internet Movie Databasessa. (englanniksi)
Melodifestivalen 2010

| Eurovision laulukilpailu 2010  Ruotsin euroviisukarsinta> Melodifestivalen 2010 |
| --- | --- |
Päivämäärä:  6. helmikuuta - 13. maaliskuuta 2010
Tapahtumapaikat:  Fjällräven Center Göransson Arena Scandinavium Malmö Arena Conventum Arena Globen
Juontaja(t):  Måns Zelmerlöw Christine Meltzer Lind Dolph Lundgren
Kappaleiden määrä
Alkukarsinnoissa:  32
Voittaja:  Anna Bergendahl ”This is my life”
Ruotsi Eurovision laulukilpailussa Virallinen verkkosivusto 
 ◄ 2009  2011 ► 
Melodifestivalen 2010 oli Ruotsissa 6. helmikuuta – 13. maaliskuuta 2010 järjestetty laulukilpailu, jossa valittiin Ruotsin edustaja vuoden 2010 Eurovision laulukilpailuun. Kilpailun voitti Anna Bergendahl kappaleella This is my life.
Kilpailun kulku

Kilpailu alkoi neljällä alkukarsinnalla, joissa jokaisessa kisasi kahdeksan kappaletta, joita puhelinäänestäjät äänestivät kaksikierroksisessa äänestyksessä. Ensimmäisen kierroksen jälkeen eniten ääniä saanut eteni suoraan finaaliin ja kolme vähiten ääniä saanutta kappaletta putosivat, minkä jälkeen jäljellä olevien neljän kappaleen kesken järjestettiin toinen kierros. Toisella kierroksella eniten ääniä saanut eteni finaaliin, seuraavat kaksi toiseen mahdollisuuteen ja vähiten ääniä saanut putosi.
Kilpailun kulku > 1. semifinaali

Ensimmäinen semifinaali kilpailtiin 6. helmikuuta Fjällräven Centerissä Örnsköldsvikissä.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Sija | Tulos |
| --- | --- | --- | --- | --- | --- | --- | --- |
| 1 | Ola Svensson | "Unstoppable" | Dimitri Stassos, Alexander Kronlund, Hanif Sabzevari, Ola Svensson | 44 796 | 64 601 | 2 | Finaaliin |
| 2 | Jenny Silver | "A Place to Stay" | Torben Hedlund | 6 970 | — | 8 |  |
| 3 | Linda Pritchard | "You're Making Me Hot-Hot-Hot" | Tobias Lundgren, Johan Fransson, Tim Larsson | 27 482 | 34 609 | 5 |  |
| 4 | Pain of Salvation | "Road Salt" | Daniel Gildenlöw | 28 457 | 46 788 | 4 | Toinen mahdollisuus |
| 5 | Anders Ekborg | "The Saviour" | Henrik Janson, Tony Nilsson | 26 044 | — | 6 |  |
| 6 | Jessica Andersson | "I Did It for Love" | Lars "Dille" Diedricson, Kristian Wejshag | 45 622 | 57 629 | 3 | Toinen mahdollisuus |
| 7 | Frispråkarn | "Singel" | Hamed K-One Pirouzpanah, Håkan Bäckman | 13 592 | — | 7 |  |
| 8 | Salem Al Fakir | "Keep on Walking" | Salem Al Fakir | 47 047 | — | 1 | Finaaliin |
Kilpailun kulku > 2. semifinaali

Toinen semifinaali kilpailtiin 13. helmikuuta Göransson Arenalla Sandvikenissa.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Sija | Tulos |
| --- | --- | --- | --- | --- | --- | --- | --- |
| 1 | Eric Saade | "Manboy" | Fredrik Kempe, Peter Boström | 58 005 | — | 1 | Finaaliin |
| 2 | Andra Generationen & Dogge Doggelito | "Hippare Hoppare" | Vlatko Ancevski, Vlatko Gicarevski, Mats Nilsson, Teddy Paunkoski, Otis Sandsjö, Stevan Tomulevski, Douglas Léon | 18 411 | — | 6 |  |
| 3 | Anna-Maria Espinosa | "Innan alla ljusen brunnit ut" | Stefan Woody, Danne Attlerud | 6 155 | — | 8 |  |
| 4 | MiSt & Highlights | "Come and Get Me Now" | Mia Terngård, Stefan Lebert | 10 978 | — | 7 |  |
| 5 | Pauline | "Sucker for Love" | Fredrik "Fredro" Ödesjö, Andreas Levander, Johan "Jones" Wetterberg, Pauline Kamusewu | 37 478 | 53 604 | 4 | Toinen mahdollisuus |
| 6 | Andreas Johnson | "We Can Work It Out" | Bobby Ljunggren, Marcos Ubeda, Andreas Johnson | 43 794 | 66 794 | 2 | Finaaliin |
| 7 | Kalle Moraeus & Orsa Spelmän | "Underbart" | Johan Moraeus, Lina Eriksson | 54 912 | 57 063 | 3 | Toinen mahdollisuus |
| 8 | Hanna Lindblad | "Manipulated" | Sarah Lundbäck, Iggy Strange Dahl, Hayden Bell, Erik Lewander | 22 504 | 27 287 | 5 |  |
Kilpailun kulku > 3. semifinaali

Kolmas semifinaali kilpailtiin 20. helmikuuta Scandinaviumissa Göteborgissa.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Sija | Tulos |
| --- | --- | --- | --- | --- | --- | --- | --- |
| 1 | Alcazar | "Headlines" | Tony Nilsson, Peter Boström | 31 978 | 40 234 | 4 | Toinen mahdollisuus |
| 2 | Johannes Bah Kuhnke | "Tonight" | Sharon Vaughn, Anders Hansson | 6 201 | — | 8 |  |
| 3 | Elin Lanto | "Doctor Doctor" | Tony Nilsson, Mirja Breitholtz | 16 491 | — | 7 |  |
| 4 | Erik Linder | "Hur kan jag tro på kärlek?" | Tony Malm, Niclas Lundin, Kenneth Gärdestad | 22 327 | 28 482 | 5 |  |
| 5 | Getty Domein | "Yeba" | Tuomas Pyhäjärvi, Getty Domein Mpanzu | 16 572 | — | 6 |  |
| 6 | Timoteij | "Kom" | Niclas Arn, Karl Eurén, Gustav Eurén | 65 762 | — | 1 | Finaaliin |
| 7 | Darin | "You're Out of My Life" | Henrik Janson, Tony Nilsson | 63 144 | 113 593 | 2 | Finaaliin |
| 8 | Crucified Barbara | "Heaven or Hell" | Håkan Larsson, Jörgen Svensson, Björn Lönnroos | 51 179 | 61 923 | 3 | Toinen mahdollisuus |
Kilpailun kulku > 4. semifinaali

Neljäs semifinaali kilpailtiin 27. helmikuuta Malmö Arenalla Malmössä.
| Numero | Artisti | Kappale | Lauluntekijä(t) | Äänet> Kierros 1 | Äänet> Kierros 2 | Sija | Tulos |
| --- | --- | --- | --- | --- | --- | --- | --- |
| 1 | Sibel | "Stop" | Mikaela Stenström, Dimitri Stassos | 16 513 | — | 7 |  |
| 2 | Py Bäckman | "Magisk stjärna" | Py Bäckman, Micke Wennborn | 3 822 | — | 8 |  |
| 3 | NEO | "Human Frontier" | Tobias Jonsson, Anneli Axelsson | 25 772 | 31 110 | 4 | Toinen mahdollisuus |
| 4 | Lovestoned | "Thursdays" | Thomas G:son, Peter Boström, Sharon Vaughn | 25 070 | — | 6 |  |
| 5 | Anna Bergendahl | "This Is My Life" | Bobby Ljunggren, Kristian Lagerström | 52 838 | — | 1 | Finaaliin |
| 6 | Pernilla Wahlgren | "Jag vill om du vågar" | Pontus Assarsson, Jörgen Ringqvist, Daniel Barkman, Pernilla Wahlgren | 36 138 | 42 439 | 3 | Toinen mahdollisuus |
| 7 | Noll disciplin | "Idiot" | Niklas Jarl, Per Aldeheim | 27 504 | 26 082 | 5 |  |
| 8 | Peter Jöback | "Hollow" | Anders Hansson, Fredrik Kempe | 49 464 | 61 099 | 2 | Finaaliin |
Kilpailun kulku > Toinen mahdollisuus

Toinen mahdollisuus kilpailtiin 6. maaliskuuta Conventum Arenalla Örebrossa. Toiseen mahdollisuuteen päässeet kahdeksan kappaletta jaettiin ensin neljään kappalepariin, joista puhelinäänestäjät äänestivät toisen jatkoon. Neljä jatkoon päässyttä kappaletta jaettiin kahteen pariin, joista kummastakin puhelinäänestäjät äänestivät toisen finaaliin.
Kilpailun kulku > Finaali

Finaali kilpailtiin 13. maaliskuuta Globenilla Tukholmassa. Voittajan valitsivat yhdessä raati, johon kuului kuusi kansainvälistä raatia eri maista sekä viisi alueraatia ympäri Ruotsia ja puhelinäänestäjät. Kukin raati antoi mielestään seitsemälle parhaalle kappaleelle pisteitä kaavalla 1-2-4-6-8-10-12, ja puhelinäänestyksen kärkiseitsikko sai pisteitä kaavalla 11-22-44-66-88-110-132.
| Numero | Artisti | Kappale | Raatipisteet | Puhelinäänet> Äänet | Puhelinäänet> Osuus | Puhelinäänet> Pisteet | Yht> .Yht. | Sija |
| --- | --- | --- | --- | --- | --- | --- | --- | --- |
| 1 | Darin | "You're Out of My Life" | 51 | 209 392 | 12,0% | 66 | 117 | 4 |
| 2 | Pernilla Wahlgren | "Jag vill om du vågar" | 12 | 37 408 | 2,1% | 0 | 12 | 10 |
| 3 | Andreas Johnson | "We Can Work It Out" | 50 | 59 587 | 3,4% | 0 | 50 | 6 |
| 4 | Timoteij | "Kom" | 51 | 188 002 | 10,7% | 44 | 95 | 5 |
| 5 | Peter Jöback | "Hollow" | 21 | 77 776 | 4,4% | 11 | 32 | 9 |
| 6 | Ola Svensson | "Unstoppable" | 47 | 74 358 | 4,3% | 0 | 47 | 7 |
| 7 | Jessica Andersson | "I Did It for Love" | 15 | 110 339 | 6,3% | 22 | 37 | 8 |
| 8 | Salem Al Fakir | "Keep on Walking" | 95 | 299 746 | 17.1% | 88 | 183 | 2 |
| 9 | Anna Bergendahl | "This Is My Life" | 82 | 363 546 | 20,8% | 132 | 214 | 1 |
| 10 | Eric Saade | "Manboy" | 49 | 334 750 | 19,1% | 110 | 159 | 3 |
Kilpailun kulku > Finaali > Eritellyt raatiäänet

| Numero | Kappale | Kansainväliset raadit>  Venäjä | Kansainväliset raadit>  Serbia | Kansainväliset raadit>  Kreikka | Kansainväliset raadit>  Ranska | Kansainväliset raadit>  Irlanti | Kansainväliset raadit>  Norja | Alueraadit> Luulaja | Alueraadit> Uumaja | Alueraadit> Göteborg | Alueraadit> Malmö | Alueraadit> Tukholma | Yht> .Yht. |
| --- | --- | --- | --- | --- | --- | --- | --- | --- | --- | --- | --- | --- | --- |
| 1 | "You're Out of My Life" | 12 |  | 12 | 2 |  | 2 | 4 | 1 | 2 | 8 | 8 | 51 |
| 2 | "Jag vill om du vågar" |  | 4 |  |  | 6 | 1 | 1 |  |  |  |  | 12 |
| 3 | "We Can Work It Out" | 4 | 6 | 10 | 10 | 4 | 4 |  |  | 6 | 4 | 2 | 50 |
| 4 | "Kom" | 2 | 2 | 6 | 4 | 8 | 8 | 12 | 8 |  | 1 |  | 51 |
| 5 | "Hollow" |  |  |  | 1 |  |  |  | 4 | 10 |  | 6 | 21 |
| 6 | "Unstoppable" | 1 | 12 | 1 | 8 | 12 |  | 2 |  | 4 | 6 | 1 | 47 |
| 7 | "I Did It for Love" |  | 1 | 2 |  |  |  | 6 | 6 |  |  |  | 15 |
| 8 | "Keep on Walking" | 10 | 10 |  | 12 | 1 | 12 | 10 | 10 | 8 | 10 | 12 | 95 |
| 9 | "This Is My Life" | 8 |  | 4 |  | 10 | 6 | 8 | 12 | 12 | 12 | 10 | 82 |
| 10 | "Manboy" | 6 | 8 | 8 | 6 | 2 | 10 |  | 2 | 1 | 2 | 4 | 49 |
Michael Hirst

| Michael Hirst> Henkilötiedot |
| --- | --- |
Syntynyt: 21. syyskuuta 1952 (ikä 72) Bradford, Yorkshire
Kansalaisuus:  Yhdistynyt kuningaskunta
Ammatti:  käsikirjoittaja ja tuottaja
Aiheesta muualla
IMDb 
Elonet
Allmovie
Michael Hirst (s. 21. syyskuuta 1952 Bradford, Yorkshire) on englantilainen käsikirjoittaja ja tuottaja. Hän käsikirjoittanut useita historiallisia draamaelokuvia ja televisiosarjoja, ja on luonut muun muassa Viikingit ja Tudors televisiosarjat.
Hirst syntyi Bradfordissa, Yorkshiressa vuonna 1952. Koulun jälkeen hän opiskeli useissa eri yliopistossa: London School of Economicssa, University of Nottinghamissa ja Trinity Collegessa.
Osittainen filmografia > Elokuvia

Elisabet – kultainen aikakausi (Elizabeth: The Golden Age), käsikirjoitus, (2007)
Elisabeth (Elizabeth), käsikirjoitus, (1998)
The Ballad of the Sad Café, käsikirjoitus, (1991)
Venuksen kohtaaminen (Meeting Venus), käsikirjoitus, (1991)
Lähde:
Osittainen filmografia > Televisiosarjoja

Viikingit (Vikings), luoja, (2013–2020)
Borgiat, maan ja taivaan valtiaat (The Borgias), tuottaja, (2011–2013)
Tudors (The Tudors), luoja, (2007–2010)
Kaukasian emiraatti

Järjestön lippu
Kaukasian emiraatti (tšetšeeniksi Имарат Кавказ, Imarat Kavkaz, ven. Кавказский Эмират, Kavkazski Emirat) on 31. lokakuuta 2007 julistettu separatistinen valtio, joka määrittelee itseensä kuuluvan alueita Venäjän Pohjois-Kaukasiasta.
Emiraatin ovat määritelleet terroristijärjestöksi ainakin Venäjä,
YK,
Yhdysvallat
ja Britannia.
31. lokakuuta 2007 kansainvälisesti tunnustamattoman Itškerian separatistihallinnon tietotoimisto Chechenpress raportoi ”presidentti” Doku Umarovin julistaneen Kaukasian emiraatin ja julistautuneen emiiriksi lakkauttaen näin Itškerian tšetšeenitasavallan ja sen presidentinviran. Umarov ilmoitti lakkauttaneen Itškerian presidentinviran, parlamentin ja hallituksen 11. joulukuuta 2007 ja nimenneen Tšetšenian yhdeksi emiraatin maakunnista.
Emiraatin väitetään jakautuvan seuraaviin maakuntiin (Vilayat)
Vilayat Dagestan (Dagestan)
Vilayat Noxçiyçö (Tšetšenia)
Vilayat Ġalġayçö (Ingušetia)
Vilayat Iriston (Ossetia)
Vilayat Nogay steppe (Nogaiden asuma-alue Stavropolin aluepiirissa)
Vilayat Kabarda, Balkar (Kabardi-Balkaria) ja Karatšayi (Karatšai-Tšerkessia)
Emiraatin aluejako kartalla.
Kaukasian emiraatin ”asevoimiksi” kutsutaan ”Kaukasian rintamaa” (Кавказский фронт), jonka väitetään olevan perustettu alun perin toukokuussa 2005. Sen kerrotaan jakautuvan pienempiin yksiköihin nimeltään jamaat (джамаат).
Emiraatin kansainvälisestä tiedotustoiminnasta vastaa suomalaisen Mikael Storsjön ylläpitämä Kavkaz Center -tiedotustoimisto.
Yhdysvaltain hallitus nimesi Kaukasian emiraatin terroristijärjestöksi toukokuussa 2011 ja lupasi Doku Umarovista 5 miljoonan US-dollarin palkkion. Umarov oli luokiteltu terroristiksi jo vuotta aiemmin.
Doku Umarovin kuoleman jälkeen emiraatin johtoon nousi maaliskuussa 2014 dagenstanilainen Ali Abu-Muhammad (Али Абу-Мухаммад), oikealta nimeltään Aliashab Kebekov (Алиасхаб Кебеков).
Marraskuusta 2014 merkittävä osa Kaukasian emiraatin johtajista on siirtynyt Isis-järjestön perustaman kalifaatin kannattajiksi. Kaikki Dagestanin ja kaikki Tšetšenian kapinallisjohtajat yhtä lukuun ottamatta ovat vannoneet uskollisuutta ISISille. Myös Ingušian emiiri on ilmaissut tukensa ISISille.
Aiheesta muualla

Video address by Dokku Umarov, SIA CHECHENPRESS, November 9, 2007
Mishima (Shizuoka)

| Mishima (三島市) |
| --- | --- |
 Näkymä Mishiman kantakaupunkiin
 lippu:  symboli
 Mishiman sijainti Shizuokan prefektuurissa
 Mishima
 Koordinaatit: 35°07′07″N, 138°55′07″E 
Valtio:  Japani
Alue:  Chūbu, Tōkai
Prefektuuri:  Shizuokan prefektuuri
Pinta-ala:  
 – Kokonaispinta-ala:  62,02 km²
Väkiluku (04/2020):  109 256
 – Väestötiheys:  1 761,6 as./km²
Symbolit:  
 – Puu:  Neidonhiuspuu
 – Kukka:  Cerasus maximowiczii
 – Lintu:  Kuningaskalastaja
 
 https://www.city.mishima.shizuoka.jp/ 
Infobox OKVirheellinen NIMI-arvo: 
Mishima (jap. 三島市, Mishima-shi) on Japanin kaupunki Honshūn saarella Chūbun tai Tōkain alueella Shizuokan prefektuurissa. Se sijaitsee sisämaassa prefektuurin itäosassa Izun niemimaan juuressa. Kaupunki on rakentunut Kisejoen tasangolle, jota ympäröivät Fujivuori ja muut tulivuoret. Pohjoisessa kaupungin alue nousee Hakonevuorelle. Mishimassa on 109 256 asukasta (huhtikuussa 2020) ja sen pinta-ala on 62,02 neliökilometriä.
Mishimassa sijaitsi muinoin Izun provinssin pääkaupunki (kokufu). Myös paikkakunta tunnettiin alun perin nimellä Kokufu, kunnes Mishima-taishan šintolainen pyhäkkö siirtyi sinne Izun niemimaan eteläosasta. Sittemmin Mishima kehittyi Mishima-taishan portineduskaupunkina ja yhtenä vilkkaan Tōkaidō-tiereitin postiasemista (shukuba). Meiji-kaudella paikkakunta taantui, kun Tōkaidō-rautatielinja rakennettiin kulkemaan pohjoisempaa reittiä Gotenban kautta. Tannan tunnelin valmistuttua 1930-luvulla se sai kuitenkin takaisin vanhan liikenteellisen merkityksensä. Kaupunkioikeudet osana Japanin nykyistä kunnallishallintoa Mishimalle myönnettiin vuonna 1941. Kaupunkiin on sijoittunut elektroniikka-, lääke-, elintarvike-, paperi- ja kumiteollisuutta sekä keinokuitujen valmistusta. Tuliperäisessä maassa viljellään esimerkiksi vihanneksia.
Mishima toimii porttina ympäröiville Fujivuoren, Izun niemimaan ja Hakonen luonnonalueille. Kaupungin nähtävyyksiin kuuluvat Mishima-taishan lisäksi Rakuju-enin puutarha ja Sanon taidemuseo. Kaupungin alueella sijaitsevat myös Izun provinssitemppelin ja Yamanakan linnan jäänteet. Kaupungissa toimii Nihon-yliopiston kampus. Mishimaa palvelevat suurnopeusjunalinja Tōkaidō Shinkansen, JR Tōkain Tōkaidō-päälinja ja Izuhakone-rautateiden Sunzu-linja.
Kuvia

Mishima-taisha
Nihon-yliopiston kampus
Mishiman rautatieasema
Vanha Hakoneen johtanut tie
Aiheesta muualla

Kuvia tai muita tiedostoja aiheesta Mishima Wikimedia Commonsissa
Kaupungin internetsivut (japaniksi)
Kastrí

Kastrí (kreik. Καστρί, ”Pieni linna”) voi viitata seuraaviin paikkoihin Kreikassa:
Kastrí, kylä Vóreia Kynourían kunnassa Arkadian alueyksikössä Peloponnesoksen alueella
Kastrí, kylä Gávdoksen saarella Chanián alueyksikössä Kreetan alueella
Kastrí, kykladisen asutuksen arkeologinen kohde Sýroksen saarella
Kastriá eli Kastrí eli Exonísi, saari Pohjoisen Egean saarten saariryhmässä lähellä Límnosta
Kókkini Ráchi eli Kastrí, vuori Kefalonián saarella
Meren juhlat

| Meren juhlat |
| --- | --- |
 Meren juhlien DVD-julkaisun kansi. Yläkuvassa etualalla Sini (Sinikka Hannula).
Ohjaaja:  Maunu Kurkvaara
Käsikirjoittaja:  Maunu Kurkvaara
Tuottaja:  Maunu Kurkvaara
Säveltäjä:  Usko Meriläinen
Kuvaaja:  Maunu Kurkvaara
Leikkaaja:  Maunu Kurkvaara
Lavastaja:  Maunu Kurkvaara
Pääosat:  Sinikka Hannula Jaakko Pakkasvirta
Valmistustiedot
Valmistusmaa:  Suomi
Tuotantoyhtiö:  Kurkvaara-Filmi Oy
Ensi-ilta:  1. maaliskuuta 1963
Kesto:  83 minuuttia
Alkuperäiskieli:  suomi
Budjetti:  130 000 mk
Edeltäjä:  Yksityisalue
Aiheesta muualla
IMDb
Elonet
Infobox OKNimi-testi OK: 
Meren juhlat Maunu Kurkvaaran ohjaama suomalainen elokuva vuodelta 1963. Kurkvaara käytti elokuvissaan hyvin vähän muita tekijöitä, ja tämänkin elokuvan hän on käsikirjoittanut, kuvannut, äänittänyt, leikannut, lavastanut ja tuottanut itse.
Tarinan päähenkilöistä Sini (Sinikka Hannula) haikailee yhä nuoruudenrakastettuaan Jaskaa (Jaakko Pakkasvirta). Elokuvaa on verrattu Alain Resnais’n elokuvaan Viime vuonna Marienbadissa (1961). Uuden aallon elokuvien tapaan siinä poseerataan ja viivytään tunnelmissa. Perinteisesti suomalaisen elokuvan aiheet olivat maaseudulta, mutta Kurkvaaran muun tuotannon tapaan Meren juhlat on kaupunkilaista. Myös Kurkvaaran elokuvien aiheet olivat aikanaan paheksuttuja. Tässäkin on ryhmä nuoria ilakoimassa rantakallioilla alastomina. Kurkvaara on sanonut alastomuuden olleen vertauskuva nuoruudesta ja vapaudesta, sillä vanhempana ihminen ei enää rohkene heittäytyä.
Meren juhlat on viimeinen osa Kurkvaaran trilogiassa, jonka aiemmat osat ovat Rakas... ja Yksityisalue. Trilogian kantavia teemoja ovat ranskalaisen uuden aallon henki ja nuoren helsinkiläisälymystön elämän kuvaaminen.
Näyttelijät

| 0 | 1 | 2 |
| --- | --- | --- |
|  Sinikka Hannula  | … |  Sini   |
|  Jaakko Pakkasvirta  | … |  Jaska, taiteilija   |
|  Pehr-Olof Sirén  | … |  Olle, juhlien isäntä   |
|  Kyllikki Forssell  | … |  muotitalon omistaja   |
|  Jyrki Pälviö  | … |  Jyrki, valokuvaaja   |
|  Lenita Airisto  | … |  Lenita, mannekiini   |
|  Pertti Roisko  | … |  nuori mies saarella   |
|  Anitra Invenius  | … |  nuori nainen saarella   |
|  Sirpa Silventoinen  | … |  Irmeli, Sinin ystävätär   |
|  Mirja Lehtinen  | … |  tumma ystävätär   |
|  Saara Pulkkinen  | … |  palvelustyttö   |
|  Raija Roiha  | … |  Lisbet   |
|  Anneli Tuominen  | … |  Anneli   |
|  Timo Helin  | … |  Jaskan kanssa juhliin saapuva mies   |
|  Anneli Kangas  | … |  Anneli, mannekiini   |
|  Eva Lindholm  | … |  Monica   |
|  Aarni Krohn  | … |  huvilalla vieraileva tuttava   |
|  Anna-Beata Krohn  | … |  huvilalla vieraileva tuttava   |
|  Carl Henning  | … |  Lisbetin taluttaja   |
|  Aito Mäkinen  | … |  Lisbetin taluttaja   |
|  Paavo Lehtonen  | … |  melonia syövä mies juhlissa   |